Lionel Richie:«Just For You» 

(Island/Universal) 

54-åringen har tjent sine millioner. 
Ferdig med dét. 

Etter å ha tjenestegjort i The Commodores, ble Lionel Richie en av åttitallets aller største stjerner. 
Hit-frekvensen har falt dramatisk de siste to tiårene, uten at Richie av den grunn lager uvesentlig musikk. 
Den er bare ikke like interessant lenger. 
«Just For You» er en glattpolert pop-plate uten altfor mange mothaker. 
Utover den behagelige «The World Is A Party» og den friske rockeren «Outrageous» synger Richie selv heller ikke lenger innsmigrende nok til å heve et generelt labert låtutvalg. 
